ઢાકા: શુક્રવારે બાંગ્લાદેશના પાટનગર ઢાકાના ડિપ્લોમેટિક ઝોનમાં આવેલી એક મશહૂર રેસ્ટોરાંમાં ખોફનાક ત્રાસવાદી સંગઠન આઈએસઆઈએસએ ગળાં કાપીને ૨૦ કરતાં વધુ બંધકોની કરેલી હત્યાની ઘટનાના આઘાતમાંથી હજુ બાંગ્લાદેશ બહાર આવ્યું નથી ત્યાં આજે ઢાકાના કિશોરગંજ વિસ્તારમાં પવિત્ર ઈદના તહેવાર નિમિત્તે બાંગ્લાદેશના સૌથી મોટા ઈદ આયોજન સ્થળ શોલકિયા ઈદગાહમાં થયેલા પ્રચંડ બોમ્બ બ્લાસ્ટમાં બે પોલીસકર્મીઓ સહિત પાંચનાં મોત થયાના અને ૧૨થી વધુ લોકો ઘાયલ થયાના સમાચાર છે. સુરક્ષાકર્મીએ એક હુમલા ખોરને જીવતો પકડી લીધો છે.